Comença la programació de la Universitat Popular amb nous cursos, xarrades i seminaris
04 de febrer 2022

Dimarts que ve, 8 de febrer, comença la nova programació de la Universitat Popular (UP) de l'Ajuntament de Sagunt en la qual l'alumnat podrà assistir a diferents cursos, xarrades i seminaris des de febrer a maig. El nombre de persones inscrites ha ascendit a 288 i s'han matriculat un total de 215.

La programació acull cursos monogràfics, com per exemple el taller de memòria, benestar emocional i reforç de l'autoestima, informàtica i noves tecnologies, així com altres tallers a través del conveni amb la Universitat Jaume I de Castelló, que a més de ser gratuïts proposen una àmplia oferta cultural i socioeducativa: Escriptura creativa, Com interpretar l'art, Història del sufragisme, Artteràpia, Conéixer els grans museus, Biodanza, Taller de poesia, i Ukelele, entre d’altres.

![](/media/zgyfljna/c-mjs.jpg?width=290&height=193&mode=max)La regidora delegada de la UP, María Josep Soriano, ha indicat que «**estem molt satisfets de l'acolliment de la nostra programació de gener a maig**», i ha destacat «**els nous cursos i tallers que oferim: Taller de veu, Taller d'aproximació a la filosofia, Taller d'anglés bàsic a través de jocs interactius**». En este sentit, ha assenyalat que «**ens hem adonat que en el món de la Universitat Popular tenen cabuda diferents propostes innovadores i volem acostar-les als interessos de la nostra gent aprenent**».

Així mateix, la programació també oferix cursos en línia de música, anglés i art. Les persones interessades poden consultar les places que encara queden vacants en el següent enllaç: [https://aytosagunto.apuntate.online/pio/](https://aytosagunto.apuntate.online/pio/)

La matrícula dels cursos en els quals encara queden places es mantindrà oberta fins a completar el número màxim d'alumnat permés en cada curs. Les persones que vulguen demanar informació o tinguen algun dubte poden cridar al següent número de telèfon: 962655868

![](/media/vfnbgiek/c-cartel-programa-up.jpg?width=566.9886363636364&height=850)

*   [](http://www.facebook.com/sharer.php?u=https://aytosagunto.es/va/actualitat/comenca-la-programacio-de-la-universitat-popular-amb-nous-cursos-xarrades-i-seminaris/ "Facebook")
*   [](http://twitter.com/share?url=https://aytosagunto.es/va/actualitat/comenca-la-programacio-de-la-universitat-popular-amb-nous-cursos-xarrades-i-seminaris/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/comenca-la-programacio-de-la-universitat-popular-amb-nous-cursos-xarrades-i-seminaris/ "Linked In")
*   [](mailto:?body=https://aytosagunto.es/va/actualitat/comenca-la-programacio-de-la-universitat-popular-amb-nous-cursos-xarrades-i-seminaris/)